जियां के अस पिच्छे एह् गल्ल स्पष्ट करी चुके दे आं जे जानसन दी रचना ‘टिम्बर’ बिच केईं अंश जां ताई˙-तुआई˙ दा किट्ठे कीते दे सेई होंदे न जां केईं पोथिए थमां किश अंशें दे अक्षरानुवाद न जां इयां गै अटकलपच्चू लाइयै किट्ठा कीते दा मसौदा ऐ पर चूंकि उसदा मुक्ख मकसद नब शास्त्रवाद दे आंदोलन गी चलाना ते अग्गें बधाना हा इस वास्ते उसदियां एह् त्रुटियां अस नजर-अंदाज बी करी सकनेआं। जिसलै उसदी ‘डिस्कवरीज’ (टिम्बर) दे पू. नं. 22-23 च रिकार्ड कीते दे संदर्भे दा उंदी गै कवता अमोर नुम्मी (नं. 101) ते स्टेपल आफ न्यूज’(नं. 103) दा अप्पूं बिच्चें मकाबला करने आं तां ए गल्ल होर मती स्पष्ट होई जन्दी ऐ।